REPUBLIKA SRBIJA

NARODNA SKUPŠTINA

Odbor za prava deteta

01 Broj: 06-2/86-14

2. jun 2014. godine

B e o g r a d

**Z A P I S N I K**

**SA PRVE SEDNICE ODBORA ZA PRAVA DETETA**

**ODRŽANE 30. MAJA 2014. GODINE**

 Sednica je počela u 13,00 časova.

 Sednicom je saglasno članu 47. stav 2. Poslovnika Narodne skupštine, predsedavala Maja Gojković, predsednik Odbora.

 Sednici su prisustvovali: Veroljub Arsić, mr Igor Bečić, Konstantin Arsenović, akademik Ninoslav Stojadinović, prof. dr Vladimir Marinković, potpredsednici Narodne skupštine; Milanka Jevtović Vukojčić, dr Vesna Rakonjac, Nevena Stojanović, Mirko Čikiriz, Nada Lazić, Milena Ćorilić, članovi Odbora; Marjana Maraš, Anamarija Viček i Ljiljana Nestorović, zamenici članova Odbora.

Sednici nisu prisustvovali članovi Odbora: Gordana Čomić, potpredsednik Narodne skupštine; Miljana Zindović, Snežana Malović, Elvira Kovač, Dubravka Filipovski i Branka Bošnjak.

 Predsedavajuća je konstatovala da su ispunjeni uslovi za rad i odlučivanje, te je upoznala članove Odbora sa tačkama određenog Dnevnog reda:

1. Izbor zamenika predsednika Odbora za prava deteta;
2. Razno.

**PRVA TAČKA**: Izbor zamenika predsednika Odbora za prava deteta.

 Predsedavajuća je predložila narodnog poslanika Nadu Lazić za zamenika predsednika Odbora i pozvala članove Odbora da daju svoje predloge.

Kako niko od članova Odbora nije imao druge predloge, predsedavajuća je stavila na glasanje predlog da za zamenika predsednika Odbora za prava deteta bude izabrana narodni poslanik Nada Lazić.

Članovi Odbora su **jednoglasno** USVOJILI predlog da za zamenika predsednika Odbora za prava deteta bude izabrana narodni poslanik Nada Lazić.

**DRUGA TAČKA –** Razno.

**Maja Gojković** je konstatovala da se u materijalu za sednicu nalazi Izveštaj o radu Odbora za prava deteta u IX sazivu Narodne skupštine i pozvala članove Odbora da daju svoje komentare u vezi sa realizovanim aktivnostima Odbora u prethodnom periodu.

Kako se niko od čanova Odbora nije javio za reč, predsedavajuća je zaključila razmatranje Izveštaj o radu Odbora za prava deteta u IX sazivu Narodne skupštine i izrazila uverenje da će Odbor i u narednom periodu nastaviti sa uspešnim radom.

**Predsedavajuća** je konstatovala da su članovi Odbora u materijalu za sednicu primili Predlog plana rada Odbora za prava deteta za 2014. godinu, u kome su predložene aktivnosti koje proizlaze iz delokruga rada Odbora propisanog Poslovnikom Narodne skupštine i otvorila diskusiju u vezi sa datim predlogom.

**Anamarija Viček**  je obavestila članove Odbora da je Elvira Kovač u pisanoj formi dala predlog za dopunu Plana rada za 2014. godinu.

**Predsedavajuća** je zamolila da pisani predlog bude dostavljen službi Odbora kako bi bio dostavljen svim članovima Odbora.

Kako se više niko od članova Odbora nije javio za reč predsednik Odbora je stavila na glasanje Predlog plana rada Odbora za prava deteta za 2014. godinu sa dopunom koja je data u pisanoj formi.

Članovi Odbora su **jednoglasno** USVOJILI Plan rada Odbora za prava deteta za 2014. godinu koji je sastavni deo ovog zapisnika.

Sednica je zaključena u 13,20 časova.

SEKRETAR ODBORA PREDSEDNIK ODBORA

 Sanja Pecelj Maja Gojković